title: "Amrumbank West"
text: "Amrumbank West as en winjpark uun a Nuurdsia. Hi woort bedrewen faan't Amrumbank West GmbH, hat hiart tu E.ON.\n\nBeskriiwang \n\nDi winjpark woort baud \u00fc\u00fcb en areal faan 32 km\u00b2 amanbi 35 km nuurdwaasten faan Halaglun an 18 km s\u00fc\u00fcdwaasten faan Oomrambeenk \u00fc\u00fcb en jipde faan 20 bit 25 meetern.\n\nDiar wurd sowat ian miljaard Euro ferbaud. An hi skal 2015 klaar wurd.\n\nTechnik \n\nDiar san 80 winjmalner faan Siemens (Siemens SWT-3.6-120) apsteld wurden m\u00e4 en efekt faan 3,6\u00a0MW an a ruaner haa en trochmeeder faan 120 meetern. \u00c4\u00e4n rua as 58,5 m lung. Di struum skal ling f\u00f6r 300.000 h\u00fcshualangen. \n\nDi 33\u00a0kV-dreistruum woort \u00fc\u00fcb en traafostatjuun \u00fc\u00fcb 155\u00a0kV amsp\u00e4\u00e4nd. \u00dc\u00fcb en konwerterstatjuun woort diar \u00b1320\u00a0kV-likstruum faan maaget an di woort auer en siakaabel iarst tu B\u00fcsum an do auer lun tu Brunsb\u00fcttel sch\u00fc\u00fcrd, huar di struum weder \u00fc\u00fcb dreistruum amsp\u00e4\u00e4nd woort.\n\nFutnuuten \n\nNuurdsia\nEnergii"